Lav et referat af nedenstående tekst:

Tekst:
Mens mørket falder på, tændes lysene i Aars. Torsdag aften bevæger borgere fra Aars og omegn sig nemlig gennem byens gader med fakler. Det sker for at udvise sympati med Ukraine. Omkring 1.200 mennesker er mødt op til fakkeloptoget. En stor del af de fremmødte er efterskoleelever fra fem nordjyske efterskoler. Blandt andet Ranum Efterskole, der har en helt særlig grund til at være med. -	Vi har en elev på skolen, der er fra Ukraine. Eleverne er meget berørte over situationen, derfor skal vi selvfølgelig også støtte op, siger Olav Storm, der er forstander på Ranum Efterskole. Selvom krigen geografisk er langt væk fra Nordjylland, så har den alligevel stor betydning for efterskoleeleverne. Kassandra Nielsen er elev på Ranum Efterskole, hvor krigen fylder meget i dagligdagen. -	Det er som en mørk sky, der hænger over os. Vi forsøger at fjerne tankerne fra den, men det er svært, siger hun. Mange nordjyske ukrainere Vesthimmerland Kommune er den kommune i Nordjylland, hvor der bor flest ukrainere. Omkring 550 ukrainere har adresse i den nordjyske kommune, og derfor er Borgmester Per Bach Laursen også mødt op til aftenens march. - Det er virkelig en rørende og fantastisk aften, siger han. Og med udsigten til endnu flere ukrainere til kommunen, er han allerede godt forberedt. -	Mange industrier har henvendt sig og sagt, at der er job til de ukrainske flygtninge. Fakkeloptoget har endestation ved Aars Kirke, hvor marchen afsluttes med gudstjeneste.

Referat:
For at udvise sympati for Ukraine går borgere i fakkeloptog i Aars.